Д О Г О В О Р

ЗА

ВЪЗЛАГАНЕ НА ОБЩЕСТВЕНА ПОРЪЧКА

**№ 159/17.09.2018 г.**

Днес, 17.09.2018 година в гр. Симеоновград, на основание чл. 112, ал. 1 и 2 от Закона заобществените поръчки и в изпълнение на Решение № 369/23.07.2018 г. на кмета на община Симеоновград за определяне на изпълнител в процедура за възлагане на обществена поръчка с предмет: „Доставка и монтаж на оборудване и обзавеждане за обект: **„Реконструкция и модернизация на детска градина „Зорница“ – гр. Симеоновград“, в изпълнение на проект на община Симеоновград, финансиран по подмярка 7.2 от мярка 7 от ПРСР 2014-2020 по 2 обособени позиции“**, **Обособена позиция 2: Доставка и монтаж на оборудване и обзавеждане по част ЕЛЕКТРО”.**

между:

**1.Община Симеоновград,**ЕИК (по БУЛСТАТ) 000903729 със седалище и адрес на управление: п.к. 6490, област Хасково, гр. Симеоновград, пл. „Шейновски“ № 3, представлявана от Милена Рангелова– Кмет и Антоанета Трифонова-Директор на дирекция”ФСД”- главен счетоводител, наричана за краткост в договора **„ВЪЗЛОЖИТЕЛ”**

**2.”Над Дизайн” ЕООД**, с ЕИК 203407291 със седалище и адрес на управление: гр.Дупница 2600,ул.”Св.Иван Рилски” № 351, представлявано от Митко Точев Петров, наричано за краткост в договора „ИЗПЪЛНИТЕЛ” ’, се сключи настоящият договор, с който страните се споразумяха за следното:

1. ПРЕДМЕТ НА ДОГОВОРА

Член 1. Предмет

1. Възложителят възлага, а Изпълнителят приема да достави и прехвърли собствеността

на Възложителя на училищно оборудване и обзавеждане за нуждите на детска градина „Зорница“ – гр. Симеоновград, съгласно Техническата спецификация на Възложителя (попълва се съобразно обособената позиция),(Приложение №1 ) и Техническото и Ценово предложение на Изпълнителя (Приложения № 3 и № 4), неразделна част от Договора срещу задължението на Възложителя да я приеме и да заплати договорената цена съгласно условията, посочени по-долу.

1. Освен доставката по алинея 1.1. предметът на Договора включва и изпълнението на следните дейности:
2. доставка на училищно оборудване и обзавеждане до мястото на доставка, посочено в настоящия Договор;
3. монтаж на доставената стока;
4. гаранционно обслужване на доставените стоки в рамките на гаранционния срок, считано от датата на подписване на Приемо-предавателния протокол по алинея 5.1.2.
5. Изпълнителят се задължава да изпълни дейностите по алинея 1.1 и алинея 1.2 в съответствие с изискванията на Техническата спецификация на Възложителя, Техническото и ценовото Предложение на Изпълнителя, които са неразделна част от настоящия Договор, в сроковете по настоящия Договор.

II. ЦЕНИ И НАЧИН НА ПЛАЩАНЕ

Член 2. Цена

1. За изпълнението на предмета на Договора, Възложителят се задължава да заплати на

Изпълнителя обща цена в размер на **37926.48(**тридесет и седем хиляди деветстотин двадесет и шест лв. четиридесет и осем ст.) лева без ДДС и **45511.78**(четиридесет и пет хиляди петстотин и единадесет лв. седемдесет и осем ст.) лева с включен ДДС, съгласно Ценовото му предложение (Приложение № 4), неразделна част от настоящия Договор.

1. Посочените цени са крайни и включват всички разходи и възнаграждения на Изпълнителя за изпълнение на предмета на настоящия Договор, като но не само: разходите за транспортиране и доставка на стоките до мястото за доставка, включително опаковане, транспорт, разопаковане, товарене, разтоварване, монтаж и привеждане в работно състояние, готово за приемане, доставка на цялата техническа и сервизна документация, всички разходи за извършване на гаранционно обслужване в срока на гаранцията, както и разходи за отстраняване за сметка на и от Изпълнителя на всички технически неизправности, възникнали не по вина на Възложителя и покрити от гаранционните условия и гаранционната отговорност на Изпълнителя.
2. Посочените в настоящия Договор цени са крайни и остават непроменени за срока на действието му.

Член 3. Начин на плащане

* 1. Плащанията се извършват в български лева, с платежно нареждане по следната банкова

сметка, посочена от Изпълнителя:IBAN:BG46IABG74901000830700

BIC: IABGBGSF, При банка : „Интернешънъл Асет Банк” АД.

Изпълнителят е длъжен да уведомява писмено Възложителя за всички последващи промени на банковата му сметка в срок до 5 (пет) дни считано от момента на промяната. В случай че Изпълнителят не уведоми Възложителя в този срок, счита се, че плащанията, по посочената в настоящия член банкова сметка са надлежно извършени.

* 1. Плащането на цената по алинея 2.1. по настоящия Договор се извършва, както следва:

1. Възложителят заплаща авансово сума в размер на **11377.94** /единадесет хиляди триста седемдесет и седем лв. деветдесет и четири ст./лева, съставляваща 30 % от цената по алинея 2.1. в срок от 10 работни дни, считано от датата на получаване на писмената заявка по настоящия Договор и предоставяне на фактура от Изпълнителя. Авансовото плащане се приспада изцяло от дължимото окончателно плащане.
2. Възложителят заплаща остатъчната сума от цената по алинея 2.1 в срок до 10 работни дни след подписване на документите по алинея 3.4. от настоящия Договор.
   1. За дата на плащането, се счита датата на заверяване на банковата сметка на Изпълнителя със съответната дължима сума.
   2. Окончателното плащане по алинея 3.2., т. (ii) по-горе се извършва след представяне на следните подписани документи кумулативно:
3. Приемо-предавателен протокол за доставка на стоките с всички окомплектовки, сертификати, разрешения и инструкции за съхранение и експлоатация, подписан от двете Страни или упълномощени от тях лица на датата на доставката;
4. Протокол за монтаж, подписан от двете Страни или упълномощени от тях лица на датата на монтажа;
5. Фактура, издадена от Изпълнителя и подписана от Възложителя или упълномощено от него лице, съдържаща всички законови реквизити.
6. СРОКОВЕ. МЯСТО И УСЛОВИЯ НА ДОСТАВКА. ПРЕМИНАВАНЕ НА

СОБСТВЕНОСТТА И РИСКА

Член 4. Срокове и място на доставка

1. Настоящият Договор влиза в сила от датата на подписването му от двете страни. Срокът на настоящия Договор изтича след изтичането на срока на гаранцията на стоките, предмет на Договора.
2. Срокът за доставката на стоките е 20/двадесет/ календарни дни съгласно Техническото

предложение на ИЗПЪЛНИТЕЛЯ, който започва да тече от датата на получаване на писмената заявка на ВЪЗЛОЖИТЕЛЯ.

1. Срокът за монтаж на стоките е 20 /двадесет/ календарни дни съгласно Техническото

предложение на ИЗПЪЛНИТЕЛЯ, считано от датата на доставката, отбелязана в Приемо- предавателния протокол по алинея 3.4., точка (i).

1. Общият срок за изпълнение на дейностите по доставка и монтаж не може да надвишава 40 календарни дни.
2. Гаранционният срок на стоките е съгласно Техническото предложение на Изпълнителя (образец № 3), който започва да тече от датата на Приемо-предавателния протокол по алинея 3.4., точка (i) и е както следва:

1.Доставка и монтаж на ел.пекарна-3 фурни-24/ двадесет и четири/ месеца;

2.Хладилен шкаф среднотемпературен-24/ двадесет и четири/ месеца;

3.Скара електрическа гладка-оребрена- 24/ двадесет и четири/ месеца;

4.Доставка и монтаж на ел.печки с 6 плочи-24/ двадесет и четири/ месеца;

5.Професионална сушилна машина 24/ двадесет и четири/ месеца;

6.Професионална пералня машина -24/ двадесет и четири/ месеца;

7.Каландър - 24/ двадесет и четири/ месеца;

8.Фризер - 24/ двадесет и четири/ месеца;

9.Стерилизатор - 24/ двадесет и четири/ месеца;

10.Електрически фритюрник- 24/ двадесет и четири/ месеца;

11.Планетарен миксер - 24/ двадесет и четири/ месеца;

12.Съдомиялна с предно зареждане - 24/ двадесет и четири/ месеца;

1. Изпълнителят е длъжен да извършва гаранционно обслужване на доставената стока, в рамките на гаранционния срок по предходната алинея 4.5.
2. Мястото на доставка на стоките, предмет на договора е сградата на Детска градина „Зорница”, находяща се на адрес: ул.Драва, гр.Симеоновград. (попълва се съобразно обособената позиция).

Член 5. Условия на доставка

1. Доставка
2. Изпълнителят се задължава да достави до мястото на доставка и в съответния срок на доставка, съответно да прехвърли собствеността и предаде на Възложителя стоката, предмет на доставка, отговаряща на техническите стандарти и изисквания и окомплектована с инструкция за експлоатация на български език, сертификати, разрешения и инструкции и препоръки за съхранение и експлоатация, както и с други документи и аксесоари съгласно Техническото предложение на Изпълнителя.
3. Изпълнителят предава стоката на упълномощен представител на Възложителя. За съответствието на доставената стока и приемането й по вид, количество, компоненти, окомплектовка се подписва приемо-предавателен протокол от страните или техни упълномощени представители, след проверка за: отсъствие на „Несъответствия“ (недостатъци, дефекти, повреди, липси и/или несъответствия на доставената стоката и/или придружаващата я документация и аксесоари с изискванията на настоящия Договор, както и с техническите характеристики и с изискванията, представени в Техническото предложение на Изпълнителя и Техническата спецификация на Възложителя), наличие на окомплектовка на доставката и представяне на документите, изискващи се съгласно алинея 5.1.1. Приемо-предавателният протокол съдържа основанието за съставянето му (номер на договора), други идентифициращи данни на стоката, предмет на доставка.
4. Изпълнителят уведомява Възложителя писмено в срок от 5 календарни дни предварително за конкретните дати и час, на които ще се извърши доставката. Припредаването на стоката, Изпълнителят осигурява на Възложителя необходимото според обстоятелствата време да я прегледа за явни Несъответствия, като същото не може да надвишава 3 календарни дни.
5. При констатиране на явни Несъответствия, Възложителят има право да откаже да подпише приемо-предавателен протокол. В тези случаи, страните подписват констативен протокол, в който се описват констатираните Несъответствия и се посочва срокът, в който същите ще бъдат отстранени. След отстраняване на Несъответствията, страните подписват двустранен Приемо-предавателен протокол за приемане на доставката. В случай че Несъответствията са съществени и не бъдат отстранени в рамките на дадения от Възложителя срок, или при забавяне на доставката с повече от 10 работни дни, Възложителят има право да прекрати Договора, както и право да получи неустойка в размер на сумата по гаранцията за изпълнение на Договора, както и да получи обратно всички платени авансово от Възложителя суми, с изключение на авансово платените суми за продуктите, които са доставени от Изпълнителя и приети от Възложителя, включително да усвои сумите по предоставените гаранции.
6. Подписването на приемо-предавателния протокол без забележки има силата на приемане на доставката от страна на Възложителя, освен в случаите на "скрити Несъответствия", които не могат да бъдат установени при обикновения преглед на стоката. Приемането на доставката с Приемо-предавателния протокол няма отношение към установените впоследствие в гаранционния срок Несъответствия.
7. Възложителят се задължава да уведоми писмено Изпълнителя за всички скрити Несъответствия, които не е могъл да узнае при приемането на доставката в срок до 5 календарни дни от узнаването им, но не по-късно от изтичане на гаранционния срок.
8. При наличие на явни Несъответствия посочени в констативния протокол по алинея 5.1.4. и/или при наличие на скрити Несъответствия, констатирани от Възложителя и съобщени на Изпълнителя по реда на алинея 5.1.6.:
9. Изпълнителят заменя доставената стока или съответния компонент със съответстващи с изискванията на настоящия Договор в срока, посочен съответно в констативния протокол и/или в разумен срок след получаване на уведомлението по алинея 5.1.6., който не може да бъде по-дълъг от 30 календарни дни; или
10. цената по Договора се намалява съответно с цената на несъответстващите компоненти или с разходите за отстраняване на Несъответствията, ако това не води до промяна в предмета на поръчката и запазването на тези компоненти, позволява нормалната експлоатация на стоката.
11. В случаите на Несъответствия посочени в констативния протокол по алинея 5.1.4., Възложителят не дължи заплащане на цената по алинея 3.2 преди отстраняването им и изпълненията на останалите условия за плащане, предвидени в Договора.

**5.2. Монтаж**

1. Изпълнителят е длъжен да приключи изпълнението на всички дейности свързани с монтажа в срока по алинея 4.3.
2. За извършения монтаж страните или упълномощени от тях лица подписват двустранен протокол, неразделна част от настоящия Договор. Възложителят има право да откаже да подпише протокола по настоящата алинея при констатиране на недостатъци, които не позволяват безпрепятствената им употреба.

Член 6.

Когато Изпълнителят е сключил договор/договори за подизпълнение, работата на подизпълнителите се приема от Възложителя в присъствието на Изпълнителя и подизпълнителя по реда и при условията на настоящия Договор, приложими към Изпълнителя.

Член 7. Преминаване на собствеността и риска

Собствеността и риска от случайно повреждане или погиване на стоката, предмет на доставка преминава от Изпълнителя върху Възложителя от датата на подписване на Протокола за монтаж съгласно алинея 5.2.2.

IV. ПРАВА И ЗАДЪЛЖЕНИЯ НА СТРАНИТЕ

Член 8. Права и задължения на Изпълнителя

1. Изпълнителят се задължава да достави и монтира стоката, предмет на настоящия Договор, отговаряща на техническите параметри, представени в Техническото предложение на Изпълнителя и на Техническата спецификация на Възложителя, окомплектована съгласно изискванията на алинея 5.1.1. и придружена със съответните документи, както и да прехвърли собствеността върху нея на Възложителя в договорените срокове и съгласно условията на настоящия Договор.
2. Изпълнителят е длъжен да изпълни задълженията си по Договора и да упражнява всичките си права, с оглед защита интересите на Възложителя.
3. Изпълнителят се задължава да отстранява за своя сметка и в договорените срокове всички несъответствия, повреди, дефекти и/или отклонения на доставената стока, проявени и/или открити в рамките на гаранционния срок, констатирани и предявени по реда на настоящия Договор и съгласно гаранционните условия. Изпълнителят се задължава при отстраняване на повреди, дефекти или недостатъци да влага само качествени части и материали.
4. Изпълнителят се задължава да спазва правилата за вътрешния ред, както и хигиенните изисквания и изисквания за безопасност в помещенията на Възложителя и да изпълнява задълженията си по Договора без да пречи на нормалното протичане на работата на Възложителя.
5. При точно и навременно изпълнение на задълженията си по настоящия Договор, Изпълнителят има право да получи цената по Договора, съгласно определения начин на плащане.
6. Изпълнителят се задължава при изпълнение на настоящия договор и при съблюдаване на Договор № 26/07/2/0/00511 от 04.12.2017г., сключен между община Симеоновград и Държавен фонд „Земеделие“ за предоставяне на безвъзмездна финансова помощ по „Програма за развитие на селските райони 2014-2020 г., мярка 7 „Основни услуги и обновяване на селата в селските райони“, подмярка 7.2. „Инвестиции в създаването, подобрението или разширяването на всички видове малка по мащаб инфраструктура “, съфинансирана от Европейския съюз чрез Европейския земеделнски фонд за развитие на селските райони /ЕЗФРСР/, и при следните задължения:

* задължение да спазва изискванията за изпълнение на мерките за информация и публичност, определени в договора за безвъзмездна помощ;
* задължение да осигурява достъп за извършване на проверки на място и одити;
* задължение да изпълнява мерките и препоръките, съдържащи се в докладите от проверки на място;
* задължение да докладва за възникнали нередности;
* задължение да информира бенефициента-възложител за възникнали проблеми при изпълнението на проекта и за предприетите мерки за тяхното разрешаване;
* задължение да спазва изискванията за съхранение на документацията за проекта, определени в договора за безвъзмездна помощ.

1. Изпълнителят се задължава да предостави възможност на Управляващия орган, националните одитиращи власти, Европейската комисия, Европейската служба за борба с измамите, Европейската сметна палата, Съвета за координация в борбата с правонарушенията, засягащи финансовите интереси на Европейските общности - Република България и външните одитори да извършват проверки на място на изпълнението на проекта и да извършват пълен одит, ако е нужно, въз основа на оправдателни документи за отчетеното, счетоводни документи и всякакви други документи, имащи отношение към финансирането на проекта
2. Изпълнителят се задължава да сключи договор/договори за подизпълнение с посочените в офертата му подизпълнители в срок от 20 календарни дни от сключване на настоящия Договор. В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по чл. 66, ал. 2 и 11 ЗОП.
3. Изпълнителят има право да иска от Възложителя необходимото съдействие за осъществяване на работата по Договора, включително предоставяне на нужнатаинформация и документи за изпълнение на Договора и на необходимия достъп до помещенията на Възложителя, в които ще се монтира стоката.
4. Изпълнителят е длъжен да отстрани за своя сметка всички повреди нанесени на имуществото на Възложителя, както и да обезщети всяко трето лице, на което са нанесени вреди по време на и във връзка с монтажа/инсталацията на стоките.

Член 9. Права и задължения на Възложителя

1. При добросъвестно и точно изпълнение на Договора, Възложителят се задължава да заплати общата цена по алинея 2.1. от този Договор, съгласно условията и по начина, посочен в него.
2. Възложителят се задължава да приеме доставката на стоките, предмет на Договора по реда на алинея 5.1.2. и следващите, ако отговаря на договорените изисквания, както и да осигури достъп до помещенията си и необходимите условия за монтажа и.
3. Възложителят има право да иска от Изпълнителя да изпълни доставката на стоката на посочения в алинея 4.7. от Договора адрес, в срок и без отклонения от договорените изисквания.
4. Възложителят има право да получава информация по всяко време относно подготовката, хода и организацията по изпълнението на доставката и дейностите, предмет на Договора.
5. Възложителят има право на рекламация по отношение на доставената по Договора стока, както и по отношение на монтажа и при условията посочени в настоящия Договор и съгласно гаранционните условия.
6. Възложителят има право да изисква от Изпълнителя замяната на несъответстваща с Техническите спецификации и/или дефектна стока и/или нейни компоненти, както и отстраняване на недостатъците, по реда и в сроковете, определени с настоящия Договор.
7. Възложителят има право да откаже приемането на доставката, както и да заплати изцяло или частично цената по Договора, когато Изпълнителят не спазва изискванията на Договора и Техническата спецификация, докато Изпълнителят не изпълни изцяло своите задължения съгласно условията на Договора.
8. Възложителят има право да изисква от Изпълнителя да сключи и да му представи копия от договори за подизпълнение с посочените в офертата му подизпълнители.
9. Възложителят е длъжен да не разпространява под каквато и да е форма всяка предоставена му от Изпълнителя информация, имаща характер на търговска тайна и изрично упомената от Изпълнителя като такава в представената от него оферта.

**V. ГАРАНЦИОННА ОТГОВОРНОСТ**

**Член 10. Гаранционна отговорност**

1. Изпълнителят гарантира пълната функционална годност на стоката съгласно договореното предназначение, както и съгласно Техническото предложение, Техническата спецификация и техническите стандарти за качество и безопасност.
2. В рамките на гаранционния срок Изпълнителят отстранява със свои сили и средства всички Несъответствия на стоките, предмет на доставката, съответно подменя дефектирали части и/или компоненти с нови, съгласно гаранционните условия и Техническото предложение на Изпълнителя.
3. Рекламационното съобщение на Възложителя може да бъде изпратено по факс, телефон, електронна поща или обикновена поща. Изпълнителят е длъжен да изпрати свои квалифицирани представители на място за констатиране и идентифициране на повредата в срок от 3 календарни дни, от получаване на рекламационното съобщение на Възложителя. При визитата на сервизния екип на Изпълнителя се съставя констативен протокол за извършеното техническо обслужване, вида на повредата, работите и срокът необходими за отстраняването и в два еднообразни екземпляра.
4. **ГАРАНЦИЯ ЗА ИЗПЪЛНЕНИЕ**

**Член 11. Вид, размер и форма на гаранцията**

1. Вид и размер на гаранцията
2. Изпълнителят гарантира изпълнението на произтичащите от настоящия Договор

свои задължения с гаранция за изпълнение в размер на 1 % (един процент) от стойността на Договора по алинея 2.1., равняваща се на сумата от **379.26**(триста седемдесет и девет лв. двадесет и шеста ст.) лева.

1. Изпълнителят представя документи за внесената гаранция за изпълнение на Договора към датата на сключването му.
2. Форма на гаранциите
3. Изпълнителят избира формата на гаранцията измежду една от следните:
4. парична сума внесена по банковата сметка на Възложителя;
5. банкова гаранция; или
6. застраховка, която обезпечава изпълнението чрез покритие на отговорността на Изпълнителя.

Член 12. Изисквания по отношение на гаранцията

Когато гаранцията се представя във вид на парична сума, то тя се внася по следната банкова сметка на Възложителя: Банка: Банка ДСК- АД, клон Димитровград

Банков код (BIC): STSABGSF

Банкова сметка (IBAN): BG16STSA 93003300701640

1. Всички банкови разходи, свързани с преводите на сумата са за сметка на Изпълнителя;
2. Когато Изпълнителят представя банкова гаранция се представя оригиналът й, като тя е безусловна, неотменяема и непрехвърляема като покрива 100 % (сто процента) от стойността на гаранцията за изпълнението му със срок на валидност, срока на действие на Договора, плюс 60 календарни дни.
3. Страните се съгласяват в случай на учредяване на банкова гаранция, тя да съдържа условие, че при първо поискване банката следва да заплати сумата по гаранцията независимо от направените възражения и защита, възникващи във връзка с основните задължения.
4. Всички банкови разходи, свързани с обслужването на превода на гаранцията, включително при нейното възстановяване, са за сметка на Изпълнителя.
5. Застраховката, която обезпечава изпълнението, чрез покритие на отговорността на Изпълнителя, е със срок на валидност, срока на действие на договора, плюс 60 календарни дни. Възложителят следва да бъде посочен като трето ползващо се лице по тази застраховка. Застраховката следва да покрива отговорността на Изпълнителя при пълно или частично неизпълнение на Договора и не може да бъде използвана за обезпечение на неговата отговорността по друг договор. Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на Възложителя, при наличие на основание за това, са за сметка на Изпълнителя.

Член 13. Задържане и освобождаване на гаранциите

1. Възложителят освобождава гаранцията за изпълнение на Договора на етапи и при условия, както следва:
2. частично освобождаване в размер на 80 % от стойността на Гаранцията по алинея
3. в размер на **302.16**(триста и два лв. и шестнадесет ст.) лева, в срок от 10 календарни дни, след приемане на

доставката на стоката и подписване на Приемо-предавателния протокол по алинея 5.1.2. съответно по алинея 5.1.4. без забележки и след монтаж на стоката и подписване на протокола по алинея 5.2.2, при липса на възражения по изпълнението и при условие, че сумите по гаранцията не са задържани или не са настъпили условия за задържането им.

1. окончателно освобождаване на остатъчната сума по гаранцията в размер на 20 % от стойността на Гаранцията по алинея 11.1.1. се извършва в срок от 10 календарни дни, след изтичане на гаранционния срок на стоките, посочен в алинея 4.5. от настоящия Договор при условие, че Изпълнителят е изпълнил всички свои задължения по Договора и сумите по гаранцията не са задържани или не са настъпили условия за задържането им.
2. Ако Изпълнителят е представил банкова гаранция за изпълнение на Договора преди частичното и освобождаване следва да представи гаранция за изпълнение в остатъчния изискуем по Договора размер на гаранцията след приспадане на сумата по алинея 13.1.1.
3. Ако Изпълнителят е внесъл гаранцията за изпълнение на Договора по банков път, Възложителят освобождава съответната част от нея в срока и при условията на алинея13.1.1.
4. Възложителят не дължи лихви върху сумите по предоставената гаранция, независимо от формата под която е предоставена.
5. Гаранцията не се освобождава от Възложителя, ако в процеса на изпълнение на Договора е възникнал спор между Страните относно неизпълнение на задълженията на Изпълнителя и въпросът е отнесен за решаване пред съд. При решаване на спора в полза на Възложителя той може да пристъпи към задържане на гаранциите.
6. Възложителят има право да задържи изцяло или частично гаранцията за изпълнение при пълно или частично неизпълнение на задълженията по настоящия Договор от страна на Изпълнителя и/или при разваляне или прекратяване на настоящия Договор по вина на Изпълнителя. В тези случаи, Възложителят има право да задържи от гаранцията за изпълнение суми, покриващи отговорността на Изпълнителя за неизпълнението.
7. Възложителят има право да задържа от сумите по гаранцията за изпълнение суми равни на размера на начислените неустойки и обезщетения по настоящия Договор, поради неизпълнение на задълженията на Изпълнителя.
8. В случай на задържане от Възложителя на суми от гаранцията, Изпълнителят е длъжен в срок до 5 календарни дни да допълни гаранцията до размера и, уговорен в алинея 11.1.1., като внесе усвоената от Възложителя сума по сметка на Възложителя, или учреди банкова гаранция за сума в размер на усвоената или да дозастрахова отговорността си до размера в алинея 11.1.1.
9. НЕУСТОЙКИ

Член 14.

1. При забавено изпълнение на задължения по Договора от страна на Изпълнителя в нарушение на предвидените в този Договор срокове, същият заплаща на Възложителя неустойка в размер на 0,5% върху стойността на неизпълненото в срок задължение за всеки просрочен ден, но не повече от 10% от общата стойност на неизпълнението.
2. При забава на Възложителя за изпълнение на задълженията му за плащане по Договора, същият заплаща на Изпълнителя неустойка в размер на 0,5% от дължимата сума за всеки просрочен ден, но не повече от 10% от размера на забавеното плащане.
3. При пълно неизпълнение на задълженията за отстраняване на Несъответствия в срока по гаранцията, Изпълнителят дължи на Възложителя неустойка в размер на 10% от общата цена на Договора по алинея 2.1.
4. При системно (три и повече пъти) неизпълнение на задълженията за отстраняване на Несъответствия в срока на гаранцията, Изпълнителят дължи на Възложителя, неустойка в размер на 20% от общата цена на Договора по алинея 2.1.
5. Възложителят може да претендира обезщетение за нанесени вреди и пропуснати ползи по общия ред, независимо от начислените неустойки и независимо от усвояването на гаранцията за изпълнение.
6. Неустойките се заплащат незабавно, при поискване от Възложителя, по посочена от него банкова сметка. В случай, че банковата сметка на Възложителя не е заверена със сумата на неустойката в срок от 5 календарни дни от искането на Възложителя за плащане на неустойка, Възложителят има право да задържи съответната сума от гаранцията за изпълнение.

VIII. ПОДИЗПЪЛНИТЕЛИ1

Член 15. Общи условия приложими към Подизпълнителите

1. За извършване на дейностите по Договора, Изпълнителят има право да ползва само подизпълнителите, посочени от него в офертата, въз основа на която е избран за Изпълнител.
2. Процентното участие на подизпълнителите в цената за изпълнение на Договора не може да бъде различно от посоченото в офертата на Изпълнителя.
3. Изпълнителят може да извършва замяна на посочените подизпълнители за изпълнение на Договора, както и да включва нови подизпълнители в предвидените в ЗОП случаи и при предвидените в ЗОП условия.
4. Независимо от използването на подизпълнители, отговорността за изпълнение на настоящия Договор е на Изпълнителя.
5. Сключването на договор с подизпълнител, който не е обявен в офертата на Изпълнителя и не е включен по време на изпълнение на Договора по предвидения в ЗОПред или изпълнението на дейноститепо договора от лице, което не е подизпълнител, обявено в офертата на Изпълнителя, се счита за неизпълнение на Договора и е основание за едностранно

­­–––––––––––––––––––––––––––––––––––––––––––––––––––––––––––––––––––––––––––––––

1 Изискванията и условията, предвидени в този раздел се прилагат в случаите, когато Изпълнителят е предвидил използването на подизпълнители

прекратяване на договора отстрана на Възложителя и за усвояване на пълния размер на гаранцията за изпълнение.

Член16. Договори с подизпълнители

При сключването на Договорите с подизпълнителите, оферирани в офертата на

Изпълнителя, последният е длъжен да създаде условия и гаранции, че:

1. приложимите клаузи на Договора са задължителни за изпълнение от подизпълнителите;
2. действията на Подизпълнителите няма да доведат пряко или косвено до неизпълнение на Договора;
3. при осъществяване на контролните си функции по договора Възложителят ще може безпрепятствено да извършва проверка на дейността и документацията на подизпълнителите.

Член 17. Разплащане с подизпълнители

1. Когато частта от поръчката, която се изпълнява от подизпълнител, може да бъде предадена като отделен обект на Изпълнителя или на Възложителя, Възложителят заплаща възнаграждение за тази част директно на подизпълнителя.
2. Разплащанията по алинея 17.1. се осъществяват въз основа на искане, отправено от подизпълнителя до Възложителя чрез Изпълнителя, който е длъжен да го предостави на Възложителя в 15-дневен срок от получаването му.
3. Към искането по алинея 17.2. Изпълнителят предоставя становище, от което да е видно дали оспорва плащанията или част от тях като недължими.
4. Възложителят има право да откаже плащане по алинея 17.2., когато искането за плащане е оспорено, до момента на отстраняване на причината за отказа.

IX. УСЛОВИЯ ЗА ПРЕКРАТЯВАНЕ И РАЗВАЛЯНЕ НА ДОГОВОРА

Член 18. Прекратяване

1. Настоящият Договор се прекратява в следните случаи:
2. по взаимно съгласие на Страните, изразено в писмена форма;
3. с изтичане на уговорения срок;
4. когато са настъпили съществени промени във финансирането на обществената поръчка - предмет на Договора, извън правомощията на Възложителя, които той не е могъл или не е бил длъжен да предвиди или да предотврати - с писмено уведомление от Възложителя, веднага след настъпване на обстоятелствата;
5. При настъпване на невиновна невъзможност за изпълнение непредвидено или непредотвратимо събитие от извънреден характер, възникнало след сключването на Договора („непреодолима сила“) за срок по-дълъг от 30 календарни дни.
6. Възложителят може да прекрати Договора без предизвестие, с уведомление, изпратено до Изпълнителя при използване на подизпълнител, без да е декларирал това в документите за участие, или използва подизпълнител, който е различен от този, който е посочен, освен в случаите, в които замяната, съответно включването на подизпълнител е извършено със съгласието на Възложителя и в съответствие със ЗОП и настоящия Договор.
7. ВЪЗЛОЖИТЕЛЯТ прекратява Договора в случаите по чл.118, ал.1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл.118, ал.1, т.1 от ЗОП.
8. Прекратяването става след уреждане на финансовите взаимоотношения между Страните за извършените от страна на Изпълнителя и одобрени от Възложителя дейности по изпълнение на Договора.
9. Възложителят може да развали Договора по реда и при условията предвидени в него или в приложимото законодателство.

Член 19. Изменение на договора

Настоящият Договор може да бъде изменян или допълван от Страните при условията на чл. 116 от ЗОП.

X. НЕПРЕОДОЛИМА СИЛА

Член 20. Непреодолима сила

1. Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от Страните не може да се позовава на непреодолима сила, ако е била в забава и не е информирала другата Страна за възникването на непреодолима сила.
2. Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна незабавно при настъпване на непреодолимата сила.
3. Докато трае непреодолимата сила, изпълнението на задължението се спира.
4. Не може да се позовава на непреодолима сила онази Страна, чиято небрежност или умишлени действия или бездействия са довели до невъзможност за изпълнение на Договора.
5. КОНФИДЕНЦИАЛНОСТ

Член 21. Конфиденциалност

Никоя Страна няма право без предварителното писмено съгласие на другата да разкрива по какъвто и да е начин и под каквато и да е форма конфиденциална информация, на когото и да е, освен пред своите служители и/или консултанти. Разкриването на конфиденциална информация пред такъв служител/консултант се осъществява само в необходимата степен и само за целите на изпълнението на Договора и след поемане на съответните задължения за конфиденциалност.

XII. ДОПЪЛНИТЕЛНИ РАЗПОРЕДБИ

За всички неуредени в настоящия Договор въпроси се прилага действащото българско законодателство.

**Член 22.**

Член 23.

23.1. Упълномощени представители на Страните, които могат да приемат и правят изявления по изпълнението на настоящия Договор са:

ЗА ВЪЗЛОЖИТЕЛЯ:

Телефон: 037812341

Email:obshtina\_simgrad@abv.bg

ЗА ИЗПЪЛНИТЕЛЯ:

Телефон: 0879617600

Email: nad\_design@abv.bg

1. Всички съобщения и уведомления, свързани с изпълнението на този Договор, следва да съдържат наименованието и номера на Договора, да бъдат в писмена форма за действителност.
2. Страните се задължават да се информират взаимно за всяка промяна на правния си статут, адресите си на управление, телефоните и лицата, които ги представляват.

Официална кореспонденция между Страните се разменя на посочените в настоящия Договор адреси на управление, освен ако Страните не се информират писмено за други свои адреси. При неуведомяване или несвоевременно уведомяване за промяна на адрес, кореспонденцията изпратена на адресите по настоящия член 20 се считат за валидно изпратени и получени от другата Страна.

1. Всички съобщения и уведомления се изпращат по пощата с препоръчана пратка или по куриер. Писмените уведомления между Страните по настоящия Договор се считат за валидно изпратени по факс с автоматично генерирано съобщение за получаване от адресата или по електронната поща на страните, подписани с електронен подпис.

Член 24.

Изпълнителят няма право да прехвърля своите права или задължения по настоящия Договор на трети лица, освен в случаите предвидени в ЗОП.

Член 25.

1. Всички спорове, породени от този Договор или отнасящи се до него, ще бъдат разрешавани първо по извънсъдебен ред чрез преговори между двете Страни, като в случай на спор, всяка Страна може да изпрати на другата на посочените адреси за кореспонденция по-долу покана за преговори с посочване на дата, час и място за преговори.
2. В случай на непостигане на договореност по реда на предходната алинея, всички спорове, породени от този Договор или отнасящи се до него, включително споровете, отнасящи се до неговото тълкуване, недействителност, неизпълнение или прекратяване ще бъдат отнасяни за разглеждане и решаване от компетентния съд на Република България по реда на ГПК.

Член 26.

Нищожността на някоя от клаузите по Договора или на допълнително уговорени условия не води до нищожност на друга клауза или на Договора като цяло.

Член 27

При подписването на настоящия Договор се представиха следните документи:

Неразделна част от настоящия Договор са следните приложения:

1. Приложение № 1 - Техническа спецификация на Възложителя;
2. Приложение № 3 - Техническо предложение на Изпълнителя;
3. Приложение № 4 - Ценово предложение на Изпълнителя

Настоящият Договор се подписа в три еднообразни екземпляра - два за Възложителя и един за Изпълнителя.

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ: /п/**

Милена Рангелова:……/п/………. ”Над Дизайн” ЕООД

(Кмет наобщина Симеоновград ) (Митко Точев Петров)

**Антоанета Трифонова:……/п/….……**

**( Директор на дирекция ФСД -**

**главен счетоводител)**